વન્સ અપોન અ ટાઈમ… મારા આચાર્ય સાહેબશ્રી કહે બાળકો માટે વિશેષ વિગત આવતી હોયને એવું છાપું બંધાવીએ. (જો કે ઘણી જગ્યાએ તો છાપાના ફેરિયાઓ પણ ધાકધમકીથી છાપા બંધાવવાનું ગોઠવે છે.) મેં એ બાબતે વિચાર્યું. એ માટે એક અઠવાડિયું મારા શહેરમાં આવતા બધા જ છાપા મેં મંગાવ્યા. દરેકની પૂર્તિઓ, સમાચારો અને વિગતો નિરાંતે વાંચું પત્રકારત્વ મારામાંથી દૂર કરીને મારે હવે શિક્ષક તરીકે વિચારવાનું હતું કે બાળકો માટે ક્યું છાપું બંધાવવું. આખા સપ્તાહના બધા પેપર, પૂર્તિ વાંચ્યા પછી સાહેબને જવાબ આપ્યોઃ સરજી, બાળકોનું ભલું ઈચ્છતા હો તો એક પણ છાપું ન બંધાવો. આમાં તો છોકરાઓ બગડે એવું જ છે કશું હકારાત્મક કે કશું ઉપયોગી થાય તેવી તત્કાલીન માહિતી નથી. પૂર્તિમાં કશું જનરલનોલેજ જેવું નથી અરે બીજા બધા પેરામિટર્સને સાઈડમાં ધકેલીને શનિવારની પૂર્તિની જ તપાસ કરી તો પણ ખ્યાલ આવ્યો કે એમાં જે બાળ વાર્તા કે ગ્રાફિક વાર્તા આવે છે તે પણ આજના બાળકો માટેની નથી. બંધ કરો.